
Asistenta pakalpojuma nepieciešamības novērtēšanas anketas pilnveidošanas procesa kopsavilkums un secinājumi

Labklājības ministrijas (turpmāk – LM) informatīvajās sanāksmēs ar pašvaldību sociālajiem dienestiem tika identificēti vairāki jautājumi, kur sociālo dienestu darbiniekiem nebija viennozīmīga izpratne par asistenta pakalpojuma nepieciešamības novērtēšanas ārpus mājas vides un atbalsta intensitātes noteikšanas anketas (turpmāk – anketa) piemērošanu. LM 2024.gada 5.septembrī organizēja tiešsaistes sanāksmi ar Rīgas un Liepājas valstspilsētas, Talsu, Tukuma, Ogres, Saldus un Jelgavas novada pašvaldību sociālajiem dienestiem, kā arī biedrību “Latvijas Samariešu apvienība”, kurā tika sniegti priekšlikumi anketas pilnveidošanai. Tāpat arī Rīgas Sociālais dienests 30.09.2024. vēstulē Nr.RSD-24-12064-nd paudis viedokli, ka patreiz atbilstoši anketas kritērijiem vismazākais asistenta pakalpojuma apjoms pienākas tām personām, kurām faktiski būtu nepieciešams vislielākais asistenta atbalsts. 
LM sadarbībā ar biedrību “Latvijas Samariešu apvienība” pilnveidoja anketu un tās projektu nosūtīja turpmāk minēto pašvaldību sociālajiem dienestiem izmēģinājuma novērtēšanai.
[bookmark: _Hlk195603447]Pilnveidoto asistenta pakalpojuma nepieciešamības anketas piemērotību 2024.gada decembrī un 2025.gada janvārī un februārī izmēģināja Rīgas, Talsu, Tukuma, Liepājas, Saldus un Ogres pašvaldību sociālie dienesti.
Visas ar pilnveidoto asistenta pakalpojuma nepieciešamības anketu novērtētās personas iepriekš ir saņēmušas vai saņem asistenta pakalpojumu pašvaldībā.

Sociālie dienesti ar pilnveidoto anketu novērtēja 82 personas, no kurām:
Dalījumā pa vecuma grupām:
· 13 personas bija vecumā no 18 līdz 26 gadiem;
· 42 personas bija vecumā no 27 līdz 64 gadiem;
· 27 personām bija vecumā 65 gadi un vairāk.


Bāze:82

Tādejādi 33%  novērtēto personu bija pensijas vecumā, bet 51%  bija vecumā no 27 līdz 64 gadiem. Savukārt 16% bija jaunieši no 18 līdz 26 gadu vecumam.

Dalījumā pēc invaliditātes grupām:
· 43 personām jeb 52 % no novērtētajām personām noteikta I invaliditātes grupa;
· 39 personām jeb 48% no novērtētajām personām noteikta II invaliditātes grupa.

Bāze: 82

Dalījumā pēc funkcionālo traucējumu veida:
· 38 jeb 46% personām bija kustību vai pārvietošanās[footnoteRef:1] traucējumi;  [1:  Pārvietošanās traucējumi ir, ja personai izsniegts VDEĀVK atzinums transporta izdevumu kompensēšanai.] 

· 30 jeb 37% personām bija garīga rakstura traucējumi (turpmāk – GRT); 
· 6 jeb 7% personām bija redzes traucējumi;
· 8 jeb 10% personām bija kustību vai pārvietošanās un GRT (tika vērtētas ar abām anketas sadaļām).


Bāze:82

Tādejādi var secināt, ka personas ar kustību vai pārvietošanās traucējumiem un personas ar GRT tika pārstāvētas aptuveni līdzīgās proporcijās, savukārt personas ar redzes traucējumiem bija ievērojami mazāk. Personu ar redzes invaliditāti mazais īpatsvars ir izskaidrojams ar to, ka arī asistenta pakalpojuma saņēmēju mērķa grupā personu ar redzes invaliditāti īpatsvars ir ievērojami mazāks (~7% no pilngadīgajiem asistenta pakalpojuma saņēmējiem). 

No 82 personām 10 personām ir noteikts palielināts asistenta pakalpojuma apjoms (I invaliditātes grupa no bērnības, īpašas kopšanas nepieciešamība, mērķis dienas aprūpes centrs, specializētās darbnīcas vai citas darbības). 2 personas kvalificētos palielinātam apjomam, bet vienlaikus kvalificējas arī mērķim ar lielākām stundām (izglītība), tāpēc tiek piemērots mērķis ar lielāko stundu skaitu.

Vērtēšanas rezultāti:

 
Bāze:82
Atbilstoši jaunajai vērtēšanai apmēram pusei (51%) personu tiktu piešķirts koeficients 1, turpretī atbilstoši līdzšinējam novērtējumam koeficients 1 ir 28% no novērtēto personu skaita.

Intensitātes koeficientu noteikšanas salīdzinājums:
	Spēkā esošais
	Pilnveidotais

	Punktu intervāls
	Koeficients
	Punktu intervāls
	Koeficients

	0-4
	1
	0-7
	2

	5-10
	2
	8-14 vērtējot ar vienu anketas sadaļu 
	1

	
	
	8-14 vērtējot ar abām anketas sadaļām 
	2

	11-15 vērtējot ar abām anketas sadaļām vai kustību traucējumiem
	1
	15-21 vērtējot ar abām anketas sadaļām
	1

	11-15 vērtējot ar anketas sadaļu garīga rakstura traucējumiem
	Nepienākas
	15 un vairāk; vērtējot ar vienu anketas sadaļu
	Nepienākas

	16 un vairāk
	Nepienākas
	22 un vairāk; vērtējot ar abām anketas sadaļām
	Nepienākas

	
	
	Personām ar kustību traucējumiem neatkarīgi no iegūtā punktu skaita, ja vērtējot pārvietošanos telpās vērtējums ir 0 (atkarīgs)
	1



Pilnveidotajā anketā personām ar garīga rakstura traucējumiem ir palielināts kopējais iegūstamo punktu skaits, divos no jautājumiem (anketas 6.1. un 6.4.punkts) dubultojot iegūstamo punktu vērtību, tādejādi piešķirot šiem jautājumiem lielāku vērtību arī kopējā novērtējumā.

Novērtēto personu skaits atbilstoši iegūtajam vērtējumam saskaņā ar intensitātes koeficienta noteikšanas tabulu:
· intervāls 0-7 (koeficients 2) – 35 personas;
· intervāls 0-7 (koeficients 1; pamatojoties uz anketas 5.4.punktu, ka novērtējumā iegūti 0 punkti) – 6 personas;
· intervāls 8-14 (koeficients 2; ja persona tiek vērtēta ar abām anketas sadaļām (kustību + GRT)) – 3 personas;
· intervāls 8-14 (koeficients 1) – 36 personas;
· intervāls 15-21 (koeficients 1; ja persona tiek vērtēta ar abām anketas sadaļām (kustību + GRT)) – 0 personas;
· intervāls 15-21 (nepienākas) – 2 personas.


Bāze:82

No visām 82 novērtētajām personām stundu apjoms palielinātos 12 personām (14.6%), samazinātos 32 personām (39%), pakalpojums nepienāktos 2 personām (2.4%), bet apjoms nemainītos 36 personām (43.9%)
 
2 personām asistenta pakalpojums vairs nepienāktos (novērtējums 15 punkti, kas ir minimālais punktu skaits, kad pakalpojums nepienākas,  ja vērtē ar vienu anketas sadaļu).
No tām:
· Viena persona – vecums 18-26; II grupa, GRT; Iepriekš – koeficients 2; 120h izglītība/valdes. Sociālā dienesta ieskatā jaunais vērtējums ir korekts. (Ogre).
· Otra persona – vecums 65+; II grupa; kustību traucējumi. Iepriekš – koeficients 1; 15h citas darbības (Rīga).

Var secināt, ka abos gadījumos personām ir noteikta II invaliditātes grupa, taču novērtēšanas rezultāts (15 punkti) varētu būt diskutabls, ņemot vērā tikai viena punkta starpību, lai pakalpojumu piešķirtu.

[bookmark: _Hlk198715107]42 personām tika noteikts koeficients 1 (51%). 
· [bookmark: _Hlk198715129]No tām 6 personām, pamatojoties uz anketas 5.4.punktu, ka novērtējumā iegūti 0 punkti[footnoteRef:2] (Talsi 3; Rīga 2; Liepāja 1). [2:  Jautājumā par spēju fiziski pārvietoties un kustēties telpā novērtējums ir 0 (atkarīgs - nespēj pārvietoties, kustēties vai līdzdarboties pat ar ievērojamu palīdzību).] 

[bookmark: _Hlk198715161]No šīm 6 personām visām ir I invaliditātes grupa, 3 personas ir vērtētas ar abām anketas sadaļām (kustību + GRT), 3 personām iepriekš bija koeficients 1 (Liepāja, Rīga, Talsi), 2 personām koeficients 2 (Talsi), 1 persona ar anketu vērtēta pirmo reizi, bet iepriekš saņēma kā bērns (Rīga). 2 personām ir mērķis - izglītība/darbs valdēs (Talsi, Rīga), 1 personai – DAC (Talsi). 
Diskusijās pārrunājot izmēģinājuma nevērtēšanas rezultātus Rīgas Sociālais dienests pauda viedokli, ka koeficients 1 pamatojoties uz anketas 5.4.punktu tiktu piešķirts arī jauniešiem ar I invaliditātes grupa no bērnības un īpašas kopšanas nepieciešamību, taču viņiem vajadzība pēc asistenta atbalsta ir lielāka nekā citām personām, kurām arī novērtējums par spēju fiziski pārvietoties un kustēties telpā ir 0. Vienlaikus diskusijās tika atzīts, ka šai mērķa grupai asistenta pakalpojuma apjoms tiek palielināts gadījumos kad persona apmeklē dienas aprūpes centru vai specializēto darbnīcu un veic citas darbības (piemēram, apmeklē ārstu, sociālos pasākumus) un tādejādi tiek nodrošināts papildu asistenta atbalsts tieši šai personu grupai. 
Diskusijās ar sociālajiem dienestiem, kuri veica izmēģinājuma novērtēšanu, tika secināts, ka pilnveidotajā anketā ietvertais risinājums par koeficienta 1 piešķiršanu, pamatojoties tikai uz to, ka personas telpās nespēj pārvietoties, kustēties vai līdzdarboties pat ar ievērojamu palīdzību kopumā atbilst klienta faktiskajai situācijai, līdz ar to  ir atbalstāms.


· 10 personām iepriekš bija noteikts koeficients 1 (rezultāts neatšķiras)
· 32 personām iepriekš bija noteikts koeficients 2 (stundas samazinātos)


Bāze: 42
No personām, kurām izmēģinājuma novērtēšanā bija noteikts koeficients 1, 76% asistenta pakalpojuma apjoms samazinātos, bet 24% pakalpojuma apjoms nemainītos.

38 personām noteikts koeficients 2 (46%).
· No tām 5 personas (no kopumā 8 personām) vērtētas ar abām anketas sadaļām. 
No šīm 5 personām 3 ir I invaliditātes grupa, bet 2 II invaliditātes grupa. 1 persona ir vecuma grupā 18-26; 3 personas vecuma grupā 27-64, 1 persona vecuma grupā 65+. 4 personām iepriekš bija koeficients 2 (apjoms nemainītos), bet 1 personai koeficients 1 (apjoms palielinātos). 2 personām ir I invaliditātes grupa ar slimību no bērnības un īpašas kopšanas nepieciešamību.

- 12 personām iepriekš bija noteikts koeficients 1 (stundas palielinātos)
- 26 personām iepriekš bija noteikts koeficients 2 (rezultāts neatšķiras).


Bāze: 38

No personām, kurām izmēģinājuma novērtēšanā bija noteikts koeficients 2, vienai trešdaļai asistenta pakalpojuma apjoms palielinātos, bet divām trešdaļām pakalpojuma apjoms nemainītos.


No 12 personām, kurām pakalpojuma apjoms palielinātos (no koeficienta 1 uz 2):
Lielākā daļa (7) ir vecuma grupā 27-64, kā arī ir noteikta  I invaliditātes grupa (7).
7 personām ir GRT, 3 personām kustību traucējumi, 1 personai redzes traucējumi, 1 personai kustību un GRT.
Novērtējuma punktu intervāls: 1-5 punkti (maksimālā robeža 7 punkti)
3 personas saņemtu pakalpojumu palielinātā apjomā (I grupa ĪK no bērnības+DAC vai citas darbības) 

Var secināt, ka asistenta pakalpojuma apjoms galvenokārt palielinātos personām darbspējas vecumā, personām ar I invaliditātes grupu un personām ar GRT. Sociālo dienestu komentāros lielākoties norādīts, ka pakalpojuma apjoma palielinājums būtu atbilstošs klienta situācijai.
[bookmark: _Hlk195622204]Ņemot vērā, ka pensijas vecumu sasniegušo personu īpatsvars ir 33% no visām novērtētajām personām, lielāks pakalpojuma apjoma palielinājums darbspējas vecuma personu grupā ir izskaidrojams ar lielāku šīs personu grupas īpatsvaru visā novērtēto personu kopā.

No 32 personām, kurām pakalpojuma apjoms samazinātos (no koeficienta 2 uz 1):

Lielākā daļa (17 personas jeb 53%) ir vecuma grupā 27-64 gadi, bet 10 personas ir vecuma grupā 65+ gadi, savukārt 5 personas ir vecuma grupā 18-26 gadi.
Lielākajai daļai (21 personai jeb 66%) ir noteikta II invaliditātes grupa.
15 personām ir GRT, 12 personām kustību traucējumi, 3 personām redzes traucējumi, 2 personām  kustību + GRT. 
[bookmark: _Hlk192600622]3 personām ir I grupa, GRT, invaliditāte no bērnības un ĪK, savukārt 2 personām ir I grupa, kustību + GRT, invaliditāte no bērnības. Līdz ar to 5 personas kvalificējas uz palielinātu pakalpojuma apjomu.
Visbiežākais novērtējums ir 10 punkti (10 personām) un 9 punkti (8 personām) (koeficienta intervāls ir 8-14 punkti, ja vērtē ar vienu sadaļu).
4 personas saņem palielinātu pakalpojuma apjomu (I grupa ĪK no bērnības + DAC vai citas darbības) 
6 personām mērķis – brīvprātīgie/DAC, 4 personām mērķis – darbs; 3 personām mērķis  - izglītība. 

Var secināt, ka asistenta pakalpojuma apjoms galvenokārt samazinātos personām darbspējas vecumā un personām ar II invaliditātes grupu. Dalījumā pēc funkcionālo traucējumu veida būtiskas tendences nav novērojamas, ņemot vērā novērtēto personu funkcionālā traucējuma veida proporciju.
Ņemot vērā, ka pensijas vecumu sasniegušo personu īpatsvars ir 33% no visām novērtētajām personām, lielāks pakalpojuma apjoma samazinājums darbspējas vecuma personu grupā ir izskaidrojams ar lielāku šīs personu grupas īpatsvaru visā novērtēto personu kopā.

36 personām asistenta pakalpojuma apjoms nemainītos (44%):
Rīgas Sociālais dienests 2 personas ar anketu vērtēja pirmo reizi un norādīja pie personām, kurām koeficients nemainītos.

Bāze: 36
No personām, kurām asistenta pakalpojuma apjoms nemainītos, trīs ceturtdaļām jeb 72% ir koeficients 2, bet vienai ceturtdaļai jeb 28% ir koeficients 1.

Koeficients 2 ir 26 personām (72% no 36 personām)
No tām lielākā daļa (14 personas jeb 54% no atlases kopas) ir vecuma grupā 27-64 gadi, bet 8 personas vecuma grupā 65+ gadi, savukārt 4 personas vecuma grupā 18-26 gadi.
Vairākumam (16 personām jeb 61% no atlases kopas) ir I invaliditātes grupa, bet 10 personām II invaliditātes grupa.
Lielākajai daļai (11) ir kustību traucējumi, 7 personām ir GRT,  4 personām redzes traucējumi un 4 personām kustību + GRT (t.sk 2 personām I grupa, no bērnības ar ĪK).
Visbiežāk (13) personas ir novērtētas ar 7 punktiem (novērojams visās vecuma, funkcionālo traucējumu un invaliditātes grupās). Koeficienta intervāls ir 0-7 punkti, ja vērtē ar vienu sadaļu, līdz ar to būtiskam personu skaitam (12 personām jeb 55% no 22 personām kuras vērtētas ar vienu anketas sadaļu) novērtējums ir robežvērtība. Savukārt ar 6 punktiem tika novērtētas 6 personas, kuras tika vērtētas ar vienu anketas sadaļu (27% no 22 personām). 4 personas tika vērtētas ar abām anketas sadaļām (koeficienta 2 intervāls 0-7 un 8-14 punkti).
3 personas saņem palielinātu apjomu (I grupa ĪK no bērnības + DAC vai citas darbības) 
5 personām mērķis – darbs; 3 personām – brīvprātīgie/DAC; 2 personām  - izglītība.

Var secināt, ka, personām kurām asistenta pakalpojuma apjoms nemainās un ir koeficients 2, būtisks personu īpatsvars (55%) tika novērtēts ar 7 punktiem, kas ir maksimālais punktu skaits, lai noteiktu koeficientu 2. Ja vērtējums  būtu lielāks tikai par vienu punktu, tad 12 personām jeb 14.6% no kopējā personu skaita būtu noteikts koeficients 1 un pakalpojuma apjoms samazinātos.

Koeficients 1 ir 10 personām (28% no 36 personām)
No tām 4 personām koeficients 1 noteikts, jo 5.4.punktā persona novērtēta ar 0. 
Komentāros norādīts, ka 1 personai (vecums: 18-26, mērķis – izglītība, I invaliditātes grupa no bērnības) ar koeficientu 1 noteiktās stundas neatbilst personas vajadzībai, vajag koeficientu 2. (Rīga) Šī persona iepriekš asistenta pakalpojumu saņēma kā bērns ar invaliditāti un asistenta pakalpojuma nepieciešamība ar anketu iepriekš nav vērtēta, līdz ar to pēc būtības nevar tikt vērtēta kā persona, kurai asistenta pakalpojuma apjomā nebūtu izmaiņas. 
1 persona ir vecuma grupā 27-64 un 2 personas vecuma grupa 65+. Visām 3 personām mērķis ir – citas darbības.
3 personām novērtējuma punktu skaits ir 4, bet 1 personai 2 punkti. Visām 4 personām noteikta I invaliditātes grupa.
2 personas ir vecuma grupā  65+, 1 persona vecuma grupa 18-26  un 1 persona vecuma grupā 27-64.
No tām 6 personām vērtējuma punktu skaits sadalās no 11 līdz 13 (vērtējuma intervāls 8-14). Tendences nav novērojamas. 
3 personas ir vecuma grupā 27-64, 2 personas ir vecuma grupā  65+, bet 1 persona vecuma grupa 18-26.
5 personām ir noteikta I invaliditātes grupa, bet 1 personai II invaliditātes grupa.
2 personām mērķis - Izglītība/ darbs valdē, 2 personām – onkoloģija/hemodialīze, 1 personai mērķis – saimnieciskā darbība, 1 personai – citas darbības.

No 9 personām, kurām ir noteikts koeficients 1 un pakalpojuma apjoms nemainītos, lielākajai daļai (8) ir noteikta I invaliditātes grupa.

Kopumā var secināt, ka, nosakot asistenta pakalpojuma apjomu ar pilnveidoto anketu, izmaiņas vismazāk skartu personas ar I invaliditātes grupu un ar kustību traucējumiem. Savukārt izmaiņas visvairāk skartu personas ar II invaliditātes grupu un personas ar GRT.

Ir secināms, ka pilnveidotā anketa ļautu sasniegt atbilstošāku asistenta pakalpojuma piešķiršanu un novērstu pašreizējā novērtēšanā secināto, ka vismazākais asistenta pakalpojuma apjoms pienākas tām personām, kurām faktiski būtu nepieciešams vislielākais asistenta atbalsts. Tādējādi pilnveidotā anketa ir mērķētāka un ļauj precīzāk noteikt asistenta pakalpojuma nepieciešamību un atbalsta intensitāti, līdz ar to ir virzāma attiecīgu izmaiņu veikšanai tiesību aktos.







Sagatavoja: E.Grāveris,
20688327
Personu dalījums vecuma grupās


18-26	27-64	65+	13	42	27	

Personu dalījums invaliditātes grupās


I grupa	II grupa	43	39	

Funkcionālo traucējumu veids; skaits


Kustību, pārvietošanās	Garīga rakstura	Redzes	Kustību un garīga rakstura	38	30	6	8	

Izmēģinājuma vērtēšanā noteiktie koeficienti


Pakalpojums nepienākas	Koeficients 2	Koeficients 1	2	38	42	

Iepriekšējā vērtēšanā noteiktie koeficienti


Koeficients 2	Koeficients 1	59	23	

Izmaiņas pret iepriekš veikto novērtējumu


Palielinātos	Samazinātos	Nemainītos	Pakalpojums nepienāktos	12	32	36	2	

Izmaiņas pret iepriekš veikto novērtējumu personām, kuras novērtētas ar koef. 1


Neatšķiras	Samazinātos	10	32	

Izmaiņas pret iepriekš veikto novērtējumu personām, kuras novērtētas ar koef. 2


Neatšķirtos	Palielinātos	26	12	

Noteiktais koeficients, ja pakalpojuma apjoms nemainās pret iepriekš veikto novērtējumu (36)


Koeficients 1	Koeficients 2	10	26	

